Epsonin uudella 17-tuuman tulostimella saavutetaan 98 %:n PANTONE[1]-peitto - Epson
Epsonin uudella 17-tuuman tulostimella saavutetaan 98 %:n PANTONE[1]-peitto
Epson Stylus Pro 4900 tarjoaa etävedostuksen, automaattisen väritarkkuuden sekä erittäin laajan värintoiston.
21. syyskuuta 2010 – Epson® tuo tänään markkinoille pienikokoisen 17-tuuman Stylus Pro 4900-tulostimen, joka määrittelee valokuvausmarkkinoiden väritarkkuudelle uuden standardin. Tulostin tarjoaa luokkansa parasta tulostuslaatua vedostukseen, pakkaukseen ja suunnitteluun. Sen etuja ovat ensiluokkainen värien tasalaatuisuus ja värintäsmäys ja se voi toistaa 98 prosentia kaikista PANTONE®1-väreistä. Pitkälle automatisoidun ja kestävän mekanisminsa ansiosta Epson Stylus Pro 4900 on erittäin tuottelias työkalu kaikenlaisiin vedostustöihin.
Tasalaatuisten, tarkkojen vedosten tulostaminen on helppoa Epson Stylus Pro 4900:lla, sillä sen värintoisto on eräs markkinoiden parhaimmista. Epsonin 11 värin UltraChrome HDR -musteiden ja edistyksellisen TFP-tulostuspään ansiosta tulostusjälki on aina laadukasta. Samaa mustetta ja teknologiaa käytetään Epsonin suurkokotulostimissa aina 44 tuumaan saakka.
Etävedostuksen automatisointi ei heikennä tulostuslaatua Epson Stylus Pro 4900:n automaattisten värien sertifioinnin ja kalibroinnin ansiosta. Valinnainen SpectroProofer-järjestelmä varmistaa värintoiston tarkkuuden eri materiaaleja käytettäessä ja mittaa automaattisesti tarkistusjuovat ja värikaaviot ICC-profiileja sekä värivarmistuksia luotaessa.
Epson Stylus Pro 4900 nopeuttaa huomattavasti tulostusta. Sen tuotantonopeus on jopa 46 m2 tunnissa. Laitteen huoltotarve on vähäinen. Paperin lisääminen on helppoa suurikapasiteettisen, edestä täytettävän paperilokeron ansiosta ja arkin sekä rullapaperin automaattinen vaihto säästää aikaa. Tulostin vaihtaa myös automaattisesti valokuva- ja mattamustan välillä, jotka on asennettu valmiiksi.
Epson Europen suurkokotulostimien tuotepäällikkö Marco Van Niekerk sanoo: "Epson Stylus Pro 4900 tarjoaa vedostusyrityksille erinomaista joustavuutta ja tulostusta monenlaisille, jopa 1,5 mm paksulle materiaalille, mm. paksuille valokuva- tai mattapapereille, kankaille ja taidepapereille. Vedostajat voivat valita tarpeitaan vastaavan paperiväylän vaihtoehtoisista paperilokeroista sekä manuaalisen syötön joko yläpuolelta tai edestä tai rullapaperin."
ENERGY STAR -hyväksytyn Epson Stylus Pro 4900:n energiatehokkuuden ansiosta säästetään rahaa ja ympäristöä virrankulutuksen pysyessä alhaisena.